b'\n_START_ARTICLE_\nTorre de Llagostera de Dalt\n_START_SECTION_\nDescripci\xc3\xb3\n_START_PARAGRAPH_\nTorre de planta rectangular (9x11), es coberta a quatre vents amb una torres central que fa de claraboia, es de planta quadrada i coberta a quatre vessants, la fa\xc3\xa7ana situada al NE presenta un portal d\'arc rebaixat i datat i diverses obertures a la planta i 1er p. Al SE sobresurt un cos de porxos coberts per una vessant que presenta arcs rebaixats sostinguts per pilars a la planta i al 1er hi ha tres obertures de doble arcada rebaixada casa una d\'elles i les tres arrencades d\'arc centrals en lloc d\'assentar-se damunt un pilar estan suspeses i decorades amb un cul de ll\xc3\xa0ntia. Al SO s\'hi obre un portalet i diverses finestretes. Al NO s\'hi obren tres finestres una a cada pis de l\'edifici principal. La torre central t\xc3\xa9 unes obertures protegides per vidres de colors empalomats (vermell i negre), la teulada \xc3\xa9s de cer\xc3\xa0mica i damunt un ou del mateix hi ha un parallamps i un penell. Tot de forja._NEWLINE_Hi ha una antiga conducci\xc3\xb3 d\'aigua datada el 1813 que condu\xc3\xafa el l\xc3\xadquid a la f\xc3\xa0brica de Can Mastrot de Vic._NEWLINE_Al costat hi ha una cabana de planta rectangular (8 x 15 m.), coberta a dues vessants amb carener paral\xc2\xb7lel a la fa\xc3\xa7ana, situada a ponent, davant l\'antiga era sostre i un altell fet amb llates._NEWLINE_A la part de migdia presenta petits foradets al mur i un \xc3\xb2cul sota el carener, al cim de la teulada hi ha un penell que senyala el nord i est\xc3\xa0 coronat per una creu._NEWLINE_La fa\xc3\xa7ana de ponent presenta una gran portalada amb arc rebaixat fet de totxo i amb un carreu de pedra datat, tamb\xc3\xa9 t\xc3\xa9 els foradets, com a migdia, per\xc3\xb2 m\xc3\xa9s espaiats._NEWLINE_El costat nord \xc3\xa9s com la banda sud. A llevant s\'hi adossa un cos de construcci\xc3\xb3 recent. Prop de la cabana s\'hi conserva una bonica era enllosada. \xc3\x89s un lloc ple de fonts i molta aigua, d\'on prov\xc3\xa9 el nom de Llagostera [Lloc enllotat]._NEWLINE_Cont\xc3\xa9 una capella adossada de planta rectangular, coberta a una vessant i adossada a la part nord-oest de la torre. Nom\xc3\xa9s la planta est\xc3\xa0 destinada a depend\xc3\xa8ncies de la casa._NEWLINE_A la fa\xc3\xa7ana nord-est, hi ha el portal, que \xc3\xa9s rectangular i t\xc3\xa9 un front\xc3\xb3 triangular al damunt, i s\'obren finestres rectangulars. A la part m\xc3\xa9s alta del teulat, flaquejant la casa hi ha un campaneret d\'espadanya, amb una campana que no \xc3\xa9s l\'original, ja que va desapar\xc3\xa8ixer durant la guerra del 1936 i una creu de forja calada damunt el carener._NEWLINE_A la fa\xc3\xa7ana nord-oest hi ha tres finestres a la planta i tres m\xc3\xa9s al primer pis._NEWLINE_Al sud-oest hi ha una finestra i un portalet a la planta. S\'accedeix a l\'interior amb una porta forana i una altra que comunica amb l\'habitatge._NEWLINE_A l\'interior hi ha motllures de guix i pintures._NEWLINE_Davant la capella hi ha un coll de pou de pedra picada -substituint un d\'antic que era de ma\xc3\xa7oneria- amb forjats i corriola. El portal est\xc3\xa0 datat: "1884".\n_START_SECTION_\nHist\xc3\xb2ria\n_START_PARAGRAPH_\nEl lloc de la Llagostera el trobem esmentat en 913 i consta en els llistats de masies anteriors a 1325, est\xc3\xa0 tamb\xc3\xa9 registrada en els fogatges de 1553 per\xc3\xb2 de la parr\xc3\xb2quia de Santa Eug\xc3\xa8nia de Berga. A partir del S.XIX per\xc3\xb2 en els documents ja hi consta una Llagostera de Baix i l\'altra de Dalt, no obstant, la hist\xc3\xb2ria de la torre de la Llagostera va lligada a la primitiva Llagostera de Dalt, ja que fins a l\'any 1975 van romandre unides. Aquesta torres com l\'esgl\xc3\xa9sia \xc3\xa9s producte d\'una reforma i ampliaci\xc3\xb3 del S.XIX com podem comprovar a les seves l\xc3\xadnies clarament historicistes i amb els arcs del porxo que ens recorden obres del renaixement._NEWLINE_El portal de la fa\xc3\xa7ana duu la data  de 1864 i el portal interior del porxo 1975.'